=== Efterkrigstid ===
I efterkrigstiden vandt idealet om den hjemmegående husmoder indpas i forestillingen om [[kernefamilie|kernefamilien]]. ''Kvindens Hvem Hvad Hvor'' gav i 1955 dette råd til husmødre: "Stå fem minutter tidligere op, så varer ægteskabet længere! Det er en grov fornærmelse mod Deres mand, hvis han hver dag skal indtage sin morgenkaffe med udsigt til en kone, som endnu ikke har fjernet sporene af søvnen fra sit ydre."<ref>[http://www.dr.dk/skole/Historie/golden_days/by_bolig_og_borger/kvinder/Husmor_kvinde.htm Husmor og kvinde | Historie | DR<!-- Bot genereret titel -->]</ref> Husmoderidealet var dog ikke realiserbart for alle familier og handlede i det store og hele om middelklassefamilier. I arbejderfamilier var det ofte nødvendigt, at begge ægtefæller havde et arbejde, selvom kvindens lave indtægt tit kun var et supplement, der gjorde tilværelsen en smule nemmere. Inklusive husarbejdet kunne kvinders arbejdstid let løbe op i 70-80 timer om ugen.<ref>[http://www.dr.dk/skole/Historie/golden_days/by_bolig_og_borger/kvinder/Kvindejob.htm Kvindejob], dr.dk.</ref>
Samfund Arbejdsmarkedet